Държавен вестник, бр. 9, 2018 г., стр. 19

БРОЙ  9	
Д Ъ Р Ж А В Е Н  В Е С Т Н И К 	
СТР.  19  
(2) Всяка година считано от влизането в 
сила на наредбата  най-малко 5 на сто от слу­
жителите на ВиК оператора следва да преми­
нат обучения за професионално развитие и за 
повишаване на квалификацията.
(3) Изпълнението на изискванията по ал. 1 и 
2 се осигурява чрез включване на служителите 
в подходящи програми за професионално обу­
чение по реда на Закона за професионалното 
образование и обучение и/или чрез участие в 
други подходящи семинари, обучения, курсове 
и програми по съответните специалности или 
свързани с дейността на ВиК оператора.
(4) За обученията по ал. 3 ВиК операторът 
води дневник, в който се записват наименовани­
ето на курса или семинара, неговата начална и 
крайна дата, мястото на провеждане, наимено­
ванието на институцията, която го организира, 
и имената на участвалите служители. ВиК 
операторът съхранява и копия от издадените 
на лицата документи, удостоверяващи тяхното 
участие в обучения.
(5) Обученията на персонала трябва да 
обхващат най-малко свързаните с дейността 
на ВиК оператора настъпили промени в нор­
мативните актове и изискванията на действа­
щите стандарти, правилата за осигуряване на 
безопасност при работа, както и обучения за 
прилагането на нови технологии, строителни 
продукти и материали.
Чл. 19. ВиК операторът организира и про­
вежда вътрешни обучения на персонала, свър­
зани с особеностите на стопанската дейност 
на дружеството като доставчик на ВиК услуги.
Чл. 20. ВиК операторът изготвя програма 
за повишаване квалификацията на персонала 
и мотивацията на служителите.
Чл. 21. Разходите за дейностите по чл. 18 и 
19, които са в обоснован размер, са признати 
разходи за ВиК оператора и се включват в 
цените на регулираните ВиК услуги.
Г л а в а  т р е т а
КОМПЕТЕНТЕН ОРГАН И ТЕКУЩ
КОНТРОЛ
Раздел I
Компетентен орган, съблюдаващ спазването 
на изискванията
Чл. 22. Компетентен орган, който съблюдава 
спазването и изпълнението на изискванията по 
глава втора с изключение на чл. 9, е:
1. асоциацията по ВиК за съответната обо­
собена територия – в случаите по чл. 198б, т. 2 
от Закона за водите;
2. общинският съвет – в случаите по чл. 198б, 
т. 3 от Закона за водите.
Раздел II
Текущ контрол за спазване на изискванията
Чл. 23. (1) Компетентният орган по чл. 22 
може да извършва планови и извънредни 
проверки за изпълнението на изискванията по 
глава втора.
(2) Плановите проверки по ал. 1 се извърш­
ват веднъж годишно, не по-късно от 30 март 
на следващата година, и резултатите от тях се 
включват в годишния отчет на органа по чл. 22.
(3) Извънредните проверки по ал. 1 се из­
вършват по инициатива и с решение на ком­
петентния орган по чл. 22 или са следствие на 
сигнал от потребителите, обслужвани от съот­
ветния ВиК оператор, Комисията за енергийно 
и водно регулиране, други държавни органи или 
органи на местното самоуправление.
(4) ВиК операторът следва в 30-дневен срок 
да уведоми компетентния орган по чл. 22, ко­
гато престане да отговоря на изисквания по 
глава втора, както и за промени в персонала 
по чл. 9 и 10. Към уведомлението се прилагат 
съответните документи, удостоверяващи на­
стъпилите промени.
(5) ВиК операторът е длъжен да подава 
към компетентния орган по чл. 22 актуална 
информация за изпълнението на изискванията 
по глава втора за всяка календарна година.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. ,,Асоциация по ВиК“ е асоциация по 
ВиК по смисъла на чл. 198в, ал. 1 от Закона 
за водите.
2. „ВиК оператор“ е ВиК оператор по сми­
съла на чл. 198о, ал. 5 от Закона за водите.
3. „ВиК услуги“ са водоснабдителни и кана­
лизационни услуги по смисъла на чл. 1, ал. 2 
от Закона за регулиране на водоснабдителните 
и канализационните услуги.
4. „Комунални услуги“ са ВиК услуги и 
услугите по производството, преобразуването, 
преноса, съхранението, разпределението, дос­
тавката и снабдяването с електрическа енергия, 
топлинна енергия или природен газ.
5. „Обособена територия“ е обособена те­
ритория по смисъла на чл. 198а от Закона за 
водите.
6. „Професионален опит“ е трудов стаж или 
осигурителен стаж по договор по чл. 141, ал. 7, 
чл. 241, ал. 6 или чл. 244, ал. 7 от Търговския 
закон. Като доказателство за професионален 
опит с осигурителен стаж се изискват рефе­
ренции от съответния управляващ орган за 
дейността на лицето.
7. „Ръководна позиция“ включва длъж­
ностите „управител“, „заместник-управител“, 
„директор“, „изпълнителен директор“, „главен 
инженер“, „главен енергетик“, „главен счето­
водител“, „началник на отдел/екип“ или друго 
съотносимо длъжностно наименование съглас­
но Националната класификация на професиите 
и длъжностите, 2011 г., в посочените сфери.
8. „Други икономически дейности“ са всички 
дейности, които не са забранени от законодател­
ството на Република България, но са различни 
от регулираните от Комисията за енергийно и 
водно регулиране.